Source: http://www.sbsport.ro/baschet/moment-istoric-csu-sibiu-e-din-nou-in-finala-dupa-20-de-ani-programul-jocurilor-cu-oradea/
Timestamp: 2019-06-18 13:09:01+00:00

Document:
Moment istoric! CSU Sibiu e din nou în finală după 20 de ani. Programul jocurilor cu Oradea | SbSport.ro
Acasă Baschet Moment istoric! CSU Sibiu e din nou în finală după 20 de...
CSU Sibiu s-a calificat în finala Campionatului Național de Baschet după ce a trecut cu scorul general de 3-1 de SCM U Craiova în semifinalele competiției. Au trecut 20 de ani de la ultima prezență a Sibiului în această fază.
Cu peste 100 de fani în spate, CSU a câștigat meciul 4 de la Craiova cu 74-58 (20-17, 13-14, 22-17, 19-10) și va juca cu trofeul pe masă alături de Oradea în finala Ligii Naționale. CSU Sibiu a câștigat de două ori campionatul, ultima dată în 1999.
Fleșeriu: ”Fericirea e mai mare când ți-e greu”
Antrenorul lui CSU Sibiu a vorbit la finalul meciului de la Craiova despre bucuria calificării în finală: ”În sfârșit am reușit! Am suferit mult în sferturi și semifinale, cu echipe extrem de arțăgoase și cu jucători foarte buni, care ne-au pus probleme. Dar fericirea e mai mare atunci când e mai greu. Evident că suntem foarte fericiti, dar trebuie să rămânem cu picioarele pe pământ pentru că am muncit atât de mult încât cred că merităm să jucăm foarte bine în finală și să cîștigăm meciurile de acasă, cel puțin meciurile de acasă. Vom avea 2 zile de pauză si apoi toată concentrarea noastră se va duce acolo. Suntem extrem de fericiți. O cupă luată, o finală de campionat pe care o vom juca, dar nu și multumiți. Trebuie să facem maximum posibil. Anul acesta poate fi anul nostru din toate punctele de vedere de vedere. Băieții au lucrat mult, o merită și formează o echipa care, după parerea mea, este că au ajuns în finală deoarece am fost câștigătoarea sezonului regulat și, chiar dacă ambele serii s-au terminat 3-1, au fost de fiecare dată mai buni”, a spus Dan Fleșeriu.
Kevin Hardy și Monyea Pratt au încheiat în double-double și alți 4 jucători au încheiat cu peste 10 puncte meciul de ieri. Justas Tamulis a marcat 14p, Chris Cooper 13, Kevin Hardy 12 puncte și 11 recuperări, Monyea Pratt 10 puncte și 11 recuperări, Lucas Tohătan 10p, Isaiah Philmore 9p, Randal Falker 4p, Aurelian Gavriloaia 2p.
CSU Sibiu – CSM Oradea, finala Ligii Naționale de Baschet
Sibienii vor întâlni Oradea în finală, formație care a trecut cu același scor, 3-1, de Universitatea Cluj în semifinale. Baschetbaliștii sibienii le-au luat fața orădenilor în acest an în Cupa României și au câștigat trofeul în sala de la Cluj. Se va juca după sistemul ”cel mai bun din 5 meciuri” iar CSU va avea avantajul terenului propriu în cazul unui meci decisiv.
CSU Sibiu – CSM Oradea, luni, 27 mai, ora 18:00
CSU Sibiu – CSM Oradea, miercuri, 29 mai, ora 19:00
CSM Oradea – CSU Sibiu, duminica, 2 iunie
CSM Oradea – CSU Sibiu marti, 4 iunie (daca este nevoie)
CSU Sibiu – CSM Oradea vineri, 7 iunie (daca este nevoie)
Articolul precedentFOTO-VIDEO: S-a deschis noul Skate Park de lângă ”Obor” de peste 10 000 de metri pătrați
Articolul următorFOTO: Au depășit 100 de goluri marcate! ASA Sibiu – Viitorul Șelimbăr 0-11

References: CSM 
 CSM 
 CSM 

CSM 

CSM 
 CSM